Trump wat op ’n staatsbesoek van vier dae aan die land is, het Sondag ook na ’n soemo-geveg, Japan se nasionale sport, gaan kyk.
Trump en sy vrou, Melania, het Saterdag in die land aangekom, en hul eerste afspraak was ’n amptelike verwelkoming in die Amerikaanse ambassade wat deur sakeleiers soos die hoofde van Toyota, Nissan, Honda, SoftBank en Rakuten bygewoon is.
Trump het dit toe reeds duidelik gemaak dat hy nie tevrede is met – wat hy beskou – die “handelsongelykheid” tussen die twee lande nie.
Hy wil ’n ooreenkoms aangaan om dit reg te stel. “Die ooreenkoms moet struikelblokke uit die weg ruim vir Amerikaanse uitvoer en sorg vir regverdigheid en wederkerigheid in die verhouding,” het hy gesê.